b'\n_START_ARTICLE_\nVictor Toweel\n_START_SECTION_\nElukutselisena\n_START_PARAGRAPH_\nToweel poksis jaanuarist 1949 kuni novembrini 1954 elukutselisena. Ta pidas kokku 32 kohtumist, millest v\xc3\xb5itis 28 (neist 14 nokaudiga) ja kaotas 3 (neist 2 nokaudiga) kohtumist ning viigistas 1 kohtumise._NEWLINE_Ta oli L\xc3\xb5una-Aafrika Liidu meister kukk-kaalus (kuni 119 naela ehk 54 kg) 26. m\xc3\xa4rtsist 1949 kuni 26. oktoobrini 1953 ning sulgkaalus (kuni 126 naela ehk 57,2 kg) 6. augustist 1949 kuni 22. maini 1954._NEWLINE_Ta oli Briti Impeeriumi meister kukk-kaalus (kuni 119 naela ehk 54 kg) 11. novembrist 1949 kuni 15. novembrini 1952 ning \xc3\xbchtlasi ka maailmameister 2. detsembrist 1950 kuni 15. novembrini 1952._NEWLINE_Ta on ainus L\xc3\xb5una-Aafrika poksija, kes on olnud elukutseliste maailmameister.\n_START_SECTION_\nIsiklikku\n_START_PARAGRAPH_\nTema isa Michael Toweel, isa vend Paul Toweel ning vennad James, William, Fraser, Maurice ja Allan olid samuti tuntud L\xc3\xb5una-Aafrika poksijad. Nad olid p\xc3\xa4rit Liibanonist._NEWLINE_Ta kolis 1980. aastatel elama Austraaliasse.'